Incursio Russica in Ucrainam (2022)
Incursio Russica in Ucrainam, sive praecipuum negotium militare (publica appellatio Russica), commotum est, cum armatae copiae Russicae in Ucrainam die 24 Februarii 2022 invaderent, Bellum Russo-Ucrainum magnopere amplificantes, certamen quod anno 2014 post Res Novas Dignitatis (Ucrainice Революція гідності) coeperat. Quae incursio maximum exsulum discrimen Europaeanum post bellum mundanum secundum effecit, plus quam quinque et dimidio millionibus Ucrainorum patriam relinquentibus et quarta totius numeri incolarum parte loco suo mota. Ordo mundi sanitarius rem necessitatem medicam appellavit.

Bello Russo-Ucraino anno 2014 conflato, Russia Crimaeam in suam dicionem redegit et secessionistae a Russia adiuvati partem Donbas regionis in meridiana et orientali Ucraina corripuerunt, bellum regionale ibi moventes. Russia anno 2021 exeunte magnas vires militares ad fines suos cum Ucraina vocavit, usque ad 190 000 copias et eorum armamenta praemittens. Vladimirus Putinus, praeses Russicus, in emissione radiophonica sub incursione opiniones irredentisticas nuntiavit, Ucrainae ius civitatis denegavit, ac perperam dixit Ucrainam a neonazistis regi, qui ethnicam minoritatem Russicam insectarentur. Praeterea dixit Consociationem ex pacto Atlantico Septentrionali (OTAN) incolumitatem reipublicae Russicae per amplificationem ad orientem ex annis 2000 ineuntibus minitari, quam affirmationem OTAN ipsa in dubium vocavit. Russia postulavit, ne OTAN se diutius extenderet nec umquam cum Ucraina consociaret. Civitates Foederatae aliaeque civitates dixerunt Russiam Ucrainam oppugnare aut invadere velle, quod autem legati Russici identidem usque ad 23 Februarii 2022 negabant, false, ut eventus manifesto (vide "Cursum" infra) mox docebant.

Vladimirus Zelens'kyj, praeses Ucrainae, rationes diplomaticas abrogavit et legem militarem declaravit. Consociatio Nationum et magnae civitates, inter quas Britanniarum Regnum, Francia, Germania, Iaponia, Italia, Polonia, et Hispania, atque Unio Europaea rem gestam condemnaverunt.

Contextus 
Ad causam incursionis intellegendam complura necessario consideranda sunt, quae Ucrainam et Russiam quodammodo inter se conectunt, scilicet historia pristina, historia Unionis Sovieticae, historia recentior culturae et civilitatis.

Historia pristina 
Paginae principales: Historia Ucrainae, Historia Russiae, Russia Kioviensis, Rhos, Ruricidae
Saeculo nono post Christum natum civitas Russiae Kioviensis orta est. Illa civitas in Europa Orientali sita nomen suum ex urbe Kiovia cepit, quae urbs magnum habet momentum non solum Ucrainis, sed etiam Russis (qui eam saepius tamquam incunabula culturae Russicae intuentur), propterea quod Ecclesia Orthodoxa Russica a Vladimiro I Magno, qui anno 988 Kioviae sacro fonte ablutus erat, originem suam trahit. 

Saeculo quarto decimo ineunte, postquam Russia Kioviensis invasione Mongolo-Tartarorum (annis 1237–1240) pervastata et infracta est, duo maiora territoria in eadem regione exstiterunt: Ducatus Volodimiriensis, anno iam 1157 conditus et in septentriones et orientem solem spectans, et Ducatus Kioviensis, inter occasum solis et meridiem vergens, qui tandem anno 1362 Magno Ducatui Lituaniae adiunctus est. Ducatus Volodimiriensis pedetemptim in Magnum Ducatum Moscoviae commutatus est; pars meridionalis, tunc "confinium" inter Poloniam et Russiam appellata (lingua Slavica orientali antiqua ѹкраина/ukraina, h. e. "ad fines sita"), pro sua parte in Rem Publicam Utriusque Nationis transiit.

Unio Sovietica dissoluta 
Pagina principalis: Unio Rerum Publicarum Sovieticarum Socialisticarum (URSS)
Ucraina, tempore Unionis Sovieticae (1922–1991) pars eiusdem societatis, anno 1991 exeunte Unionem Sovieticam nuper dissolutam reliquerat. Quam dissolutionem praeses Vladimirus Putin in oratione, quam mense Aprili anni 2005 habuit, maximam eversionem geopoliticam et tragoediam populo Russico vocavit, cum multitudo civium Russicorum nunc extra fines Russicos viverent. Sed etiam aliis in orationibus indicavit eosdem homines dolore dissolutae Unionis Sovieticae tantopere affectos esse, ut iis hucusque non contigisset differentias inter desideria et vivendi condiciones, quae nunc essent, diluere. Haec desideria praecipue Oleg Gazmanov, modorum factor Russicus, carmine suo Сделан в СССР (Factus sum in URSS) celebravit.

Historia recentior culturae et civilitatis 
Hodie et Ucrainis et Russis sunt:
 duae linguae (lingua Ucrainica et lingua Russica);
 religiones propriae (variae Ecclesiae Orthodoxae Ucrainicae, Ecclesia Orthodoxa Russica);
 culturae propriae;
 conscientiae propriae (e. g. carmen patrium Ucrainicum, carmen patrium Russicum).

Vere 2014 organizatio paramilitaris nomine regiminis Asov (nomen Ucrainicum ad verbum expressum: "grex seiunctus praecipuae rei gerendae militaris"), quae partim ultranationalistica, partim nazistica esse aestimatur, condita est. Potest fieri, ut scelera, quae a regimine Asov commissa esse dicuntur, una ex pluribus causis incursionis sit.

Cursus

Phasis praeparatoria 
Die 21 Februarii 2022
Vladimirus Putin, praeses Foederationis Russicae pactum Minscum secundum (diei 12 Februarii 2015) basem non esse declaravit. Eodem die internationaliter non approbatas Rempublicam popularem Prataliensem et Rempublicam popularem Donetskensem approbavit.

Phasis prima (diebus 24 Februarii - 7 Aprilis) 
Die 24 Februarii 2022
Hora sexta Moscuae (UTC+03:00) Vladimirus Putin, praeses Foederationis Russicae, cuiusdam operationis militaris initium annuntiavit, inter alia has praecipuas causas afferens: se de amplificatione Consociationis ex pacto Atlantico Septentrionali (OTAN) in orientem versus deque accessu eius infrastructurae militaris ad fines Russiae sollicitum esse, quod in territoriis finitimis, quae Russiae antiquitus propriae essent, quaedam "Anti-Russia" fieret Russis infesta; assumptionem Ucrainae a Consociatione ex pacto Atlantico Septentrionali non ferendam esse; civitates OTAN "nimios nationalistas et neonazistas in Ucraina" adiuvare, qui incolis Crimaeae ac Sebastopolis liberam voluntatem iteratae coniunctionis cum Russia numquam ignoturi essent; res publicas populares in regione Donbas sitas opem a Russia expetiisse; illos neonazistas etiam in Crimaeam ituros esse bellum gestum et, sicuti olim oboedientes adiutores Adolphi Hitler, homines inermes necatum; res igitur a se postulare, ut prompte ac statim ageret; Russiam ipsam tutam esse non posse Ucraina semper minitante; se autem non omnem Ucrainam occupare, sed eam dearmare et pacare velle; civilitatem Russicam in libertate positam esse, quod ius omnibus, etiam incolis Ucrainae, patere deberet; se summam rerum potestatem illarum civitatum, quae post dissolutionem Unionis Sovieticae factae essent, agnoscere.

 
Die 25 Februarii 2022
Kioviae hora quarta (UTC+02:00) pugnam circum urbem exardescere et rochetas militares bombasque iaci relatum est. Resolutio apud Consilium Securitatis Nationum Unitarum contra Russiam repudiata est, Sinis suffragio abstinentibus, cum Sinarum legatus dixisset Sinas de progressu in Ucraina sollicitas esse. Consilium Europae decrevit, ut Foederationi Russicae ius repraesentationis sine mora denegaretur.

Die 26 Februarii 2022

MV Namura Queen, navis Iaponica generis bulk carrier, Russica navi longa oppugnata est.

Die 27 Februarii 2022
Praeses et dictator Vladimirus Putin rettulit se vires nucleares expedivisse, quod summi magistratus principum civitatum OTAN verba provocantia adversum Russiam permitterent; qua de causa sese imperavisse, ut vires Russici exercitus ad deterrendum inservientes a ministro defensionis et a praeside consilii praetorii in praecipuum modum pugnandi redigerentur. Observatores Organizationis securitati cooperationique in Europa favendis (OSCE) Ucrainam reliquerunt.

Die 28 Februarii 2022
In Ruthenia Alba, prope fines Ucrainae, disceptationes coeptae sunt. Tamen pugnae continuantur.

Die 1 Martii 2022
Mariupolis, urbs maior in Ucraina meridionali sita cum magno portu, prorsus fere cincta esse videtur, qua de causa Eduardus Basurin, dux non agnitae rei publicae popularis Donetskensis, Mariupolitanis duos transitus humanitarios ex urbe secundum Viam Europaeam E58 versus Foederationem Russicam obtulit usque ad diem 2 Martii. Kioviae locus Babij Jar impetui militari Russico expositus erat.

Die 2 Martii 2022
Vespere Suecia suum spatium aerium brevi tempore aeroplanis insectatoriis Russicis generis SU-24 et SU-27 violatum esse nuntiavit.

Die 4 Martii 2022
Postquam impetus factus est in officinam atomicam Zaporizhiensem, officina eius generis maxima Ucrainae, milites Russici eo loco potiti sunt.

Die 5 Martii 2022
Mariupolitanis non contigisse videtur ex urbe per transitus humanitarios profugere. Societas medicorum nomine Medici Sine Finibus calamitatem humanitariam sic descripsit: "Condicio humanitaria Mariupoli est calamitosissima. Scimus ab administris nostris homines illic spe carentes saluti suae prospicere conari et, dum graves impetus continuantur, commeatus mox periculose defecturos esse. (…) Necesse est homines vitam cum dignitate vivere. Hoc significat: cum aditu ad victum, aquam, vim electricam, calefactorium."

Die 6 Martii 2022
Impetus rochetarum factus est in Institutum Physicae Charcoviensem, in quo etiam reactorium nucleare inest. Eodem die 4366 homines bello reclamantes in 56 urbibus Russicis custodiae mandati sunt, ita ut inde aestimari liceat numerum eorum, qui ab incursionis initio tota Russia comprehensi sunt, esse plus quam 10 000 hominum. Ordo mundi sanitarius per Twitter sedem suam in Ucraina oppugnari nuntiavit.

Die 7 Martii 2022
Tertius congressus de indutiis fuit, sed nequiquam.

Die 8 Martii 2022
Consensus ad tutum transitum fugituris dandum initus est. Eodem die, qui Dies internationalis feminarum fuit, manifestationes contra bellum exstiterunt Petropoli, floribus ad monumentum Magni Patrii Belli (Russice пaмятник Великой Отечественной Bойне) depositis.

Die 9 Martii 2022
Mariupoli impetus bombarum in valetudinarium obstetricium factus est, quo multi homines necati sunt. Quam rem civitas Vaticana "inacceptabilem", Vladimirus Zelens'kyj "atrocitatem" vocavit.

Die 10 Martii 2022
Attaleae, in urbe Turciae meridionalis, Demetrius Kuleba et Sergius Lavrov egerunt de condicionibus indutiarum, sed frustra.

Die 11 Martii 2022
Impetus Russicos in urbes Kioviam et Mariupolim auctos esse nuntiatum est. Kioviae impetus ex aere plerumque ex orientali et septentrionali parte fieri videntur. Mariupolis etiamnunc circumcincta est pontibus ac viis in urbem destructis. Coniectiones telorum illic videntur continuari, senatu urbis nuntiante hucusque ad minimum 1582 imbelles necatos esse.

Die 12 Martii 2022
Praeses Ucrainae iam 1300 milites Ucrainicos mortuos esse nuntiavit. Melitopoli, in urbe regionis Zaporizhiensis Ucrainae, concursus populi factus est, incolis postulantibus, ut demarchus urbis, Ivan Fedorov, qui a copiis Russicis abductus esse dicebatur, in libertatem vindicaretur.

Die 13 Martii 2022
Prope Leopolim, circiter 30 chiliometra a Poloniae finibus, rochetas missas esse ferunt, quarum crepitus etiam in Polonia audiebatur.

Die 14 Martii 2022
In emissione nuntiorum Russici tramitis televisionis nomine Primi canalis (Russice Первый канал) Marina Ovsiannikova in cameram ostendit tabulam, in qua scripta erat bellum finiendum nec propagandae credendum esse.

Die 15 Martii 2022
Congressus interretialis de indutiis habitus est. Dum Kioviae periculum impetus maximum fit, ignitegium per 35 horas declaratum est.

Die 16 Martii 2022
Mariupoli nosocomium invasum est quadringentis fere civibus captis. Impetus bombarum in theatrum, quo cives fugerant, factus est. Russia omnis exclusa est a Consilio Europae, ex articulo 8 constituti eiusdem Consilii. Tribunal internationale Hagense rectionem Russiae ab invasione in Ucrainam desistere iussit.

Die 18 Martii 2022
Impetus bombarum in quaedam aedificia prope aeroportum urbis Leopolis factus est. Vladimirus Putin in stadio Moscovitensi festum dedit ad octo annos annexionis Crimaeae celebrandos. Rochetam hypersonicam nomine Kinsal (Russice Кинжал, Latine Pugio) in regione Ivano-Frankivskensi in Ucraina occidentali adhibitam esse nuntiatum est.

Die 20 Martii 2022
Mariupoli impetus bombarum in scholam artis, quo cives fugerant, factus est quadringentis fere hominibus occisis. Quam rem Vladimirus Zelens'kyj scelus contra humanitatem vocavit.

Die 21 Martii 2022
Mariupoli copiae Russicae, ut incolis facultatem urbis relinquendae facerent pariterque auxiliis humanitariis aditum in urbem ipsam darent, a Mariupolitanis deditionem poposcerunt, id quod rectio Ucrainae reiecit.

Die 23 Martii 2022
Ad Kioviam copiae Russicae feruntur bombis phosphoricis usae esse, id quod ex Conventibus Genavensibus nullo pacto fieri licet. Oxana Baulina, diurnaria Russa, Kioviae necata est.

Die 24 Martii 2022
Duces civitatum occidentalium, h. e. Consociationis ex pacto Atlantico Septentrionali (OTAN), civitatum G7, Unionis Europaeae, Bruxellis convenerunt, ut consulerent, quomodo Ucraina adiuvari posset.

Die 25 Martii 2022
Iosephus Biden, praeses Civitatum Foederatarum, in Poloniam venit ad concordiam solidaritatemque cum populo Ucrainico affirmandam. Papa Franciscus pro populo Ucrainico oravit memor vaticinationis de pace, quae Fatimae, in oppido Portugalliae, anno 1917 praedicta erat.

Die 26 Martii 2022
Sergius Rudskoy, princeps consilii praetorii virium Russicarum, annuntiavit copias Russiae animum attenturas esse ad orientalem Ucrainae regionem "liberandam", significans fieri posse, ut strategia mutaretur.

Die 27 Martii 2022
Leopoli impetus bombarum factus est.

Die 28 Martii 2022
Urbs Mariupolis maxima ex parte destructa est et ad quadraginta milia hominum ab initio incursionis ad Russicum territorium abducti sunt. Diarium Russicum liberale, cui nomen est Novaya Gazeta, exemplaria divulgare vetitum est iussu censurae Russicae.

Die 29 Martii 2022
Constantinopoli conventus de indutiis ineundis habitus est, in quo legatio Ucrainica proposuit, ut Ucraina neutri parti se adiungeret et, ut solebat, armis nuclearibus careret. Legatio Russica non mediocrem remissionem pugnarum annuntiavit, praesertim in regionibus Kioviensi et Czernihoviensi, id quod a civitatibus occidentalibus in dubium vocabatur.

Die 30 Martii 2022
Contra consensum indutiarum pridie deliberatum impetus bombarum Czernihoviae et Kioviae factus est. Secundum UNICEF, plus quam duodecies centena milia impuberum ex patria fugati atque in exsilio sunt.

Die 31 Martii 2022
Rectio Russiae poenis oeconomicis repugnans minata est se subvectionem gasii naturalis esse omissuram, si negotia cum civitatibus occidentalibus non per Rubelos expedirentur.

Die 1 Aprilis 2022
Bielogrodae, in urbe Russiae, tela ignifera ex duobus helicopteris coniecta sunt in quoddam depositorium petrolei. Rectio Russiae culpam illius facti Ucrainae attribuit. Milites Russici ergasterium atomicum Czernobelense reliquerunt.

Die 2 Aprilis 2022
Copiae Russicae a militibus Ucrainicis ex urbe Irpin, in regione Kioviensi sita, pulsae sunt.

Die 3 Aprilis 2022
Kiovia contentione militum Ucrainicorum liberata est. At Buchae, in oppido regionis Kioviensis, multi homines more abominabili minis terrestribus necati sunt, id quod praeses Vladimirus Zelens'kyj scelus belli et scelus contra humanitatem condemnavit. Odessae impetus bombarum in aedificia petrolei factus est.

Die 4 Aprilis 2022
Vladimirus Zelens'kyj ipse Bucham iit ea loca visum, ubi homicidium factum erat, et illud scelus genocidium atrox iudicavit. Rectione Russiae negante tamen exstant satellitum imagines, quae orationi Russicae repugnant. Unio Europaea et Civitates Foederatae rem condemnaverunt, novam poenam contra Russiae rectionem postulantes.

Die 5 Aprilis 2022
Vladimirus Zelens'kyj, praeses Ucrainae, Concilium Salutis de bello et genocidio in Ucraina nec non de pace allocutus est ope telecommunicationis.

Die 6 Aprilis 2022
Unio Europaea commercium carbonis interdixit ut poena genocidii Buchae facti. Papa Franciscus pro genocidii victimis oravit cum vexillo Ucrainae ex Bucha allato, et rem atrocem condemnavit.

Die 7 Aprilis 2022
Conventus generalis Consociationis Nationum sententiam tulit, ut Russia e Consilio iurum humanorum excluderetur.

Phasis secunda (diebus 8 Aprilis - currentibus) 
Die 8 Aprilis 2022
In stationem ferriviariam urbis Kramatorsk, in regione Donetskensi in Ucraina orientali sitae, impetus rochetarum factus est, quo plus quam 52 homines ex ea urbe fugituri necati sunt. Vladimirus Zelens'kyj Boris Johnson, primum ministrum Britannarum Regni, Kioviae convenit. Deinde cum Ursula de Leyen, Commissionis Europaeae praeside, collocutus est.

Die 9 Aprilis 2022
Corpora 132 civium reperta esse Makariviae, in oppido regionis Kioviensis, palam factum est.

Die 11 Aprilis 2022
Carolus Nehammer, primus minister Austriacus, Moscuam iit, ubi cum Vladimiro Putin collocutus finem belli impetrare conatus est.

Die 12 Aprilis 2022
Vladimirus Putin se incursionem continuare velle dixit, donec "nobile" propositum patriae assequeretur. Mariupoli copiae Russicae portum urbis aggredientes armis chemicis usae esse dicuntur.

Die 13 Aprilis 2022
Vladimirus Zelens'kyj invitationem Francisci Gualterii Steinmeier, praesidis Germaniae, rationibus politicis recusavit, quia ille tum, cum rerum externarum Germaniae minister erat, in gasio naturali ex Russia acquirendo iuverat.

Moskva, navis bellica et navis praetoria Classis Russicae, in Mari Nigro mersa est. Incertum erat, quomodo navis illud detrimentum passa esset, videlicet, an affecta esset missilibus generis Neptuni (secundum rectionem Ucrainae), an calamitate ignis (secundum rectionem Russiae).

Die 15 Aprilis 2022
Copiae Russicae tela ignifera in Kioviam coniecerunt, postquam navis bellica Moskva mersa est.

Die 16 Aprilis 2022
Rectio Russiae epistulam diplomaticam ad Civitates Foederatas misit admonens, ut, si de praebitione armorum non destitissent, "consequentia non praedicenda" fierent. Insuper rectio Russiae tredecim hominibus politicis Britannarum Regni, inter eos primus minister Boris Johnson, omni Russia interdixit.

Die 17 Aprilis 2022
Rectio Ucrainae condicionem a copiis Russicis positam, scilicet ut defensores urbis Mariupolis arma deponerent, reiecit. Papa Franciscus oratione sua, quam Romae per sollemnia Paschatis habuerat, violentiam destructionemque a Russia actam condemnavit.

Die 18 Aprilis 2022
Leopoli, in urbe Ucrainae occidentalis, quae incursione Russica hucusque intacta erat, primus impetus telorum igniferorum factus est, quo homines ex populo necatos esse ferunt.

Die 19 Aprilis 2022
Vladimirus Zelens'kyj copias militares Russiae proelium magnum in regionibus Donetskensi et Luganskensi (Donbas coniunctim vocatis) inicitare affirmavit. Dionysius Šmyhal defensores civiles et milites Mariupolis usque ad ultimum sine deditione pugnaturos esse dixit.

Die 20 Aprilis 2022
Dux militaris Mariupolis ultimam petitionem subsidii postulavit, dum fabrica metallurgica nomine Asovstal (Ucrainice Азовсталь), in qua ferrum et chalybs efficiebatur quaeque illi et mille fere hominibus adhuc refugio est, magno impetui telorum igniferorum subicitur.  

Die 21 Aprilis 2022
Vladimirus Putin impetui in fabricam metallurgicam Asovstal finem fieri et ipsum locum occludi iussit, ut, dum multi homines in Asovstal includuntur, "ne musca quidem" evolare posset. Mariupoli magnum sepulcretum hominum necatorum ex caelo inventum est.

Die 22 Aprilis 2022
Proelia in meridionali Ucraina et in orientali parte regionis Donbas aggravata sunt. Vladimirus Zelens'kyj dixit Russiam id agere, ut populus in iis regionibus occupatis habitans ad simulata suffragia vocaretur et, quibus factis, ita civitates fierent Russiae faventes. Ucraina Moskvam, navem bellicam die 14 Aprilis 2022 in Ponto mersam, "hereditatem culturalem sub aqua" appellavit.

Die 23 Aprilis 2022
Duo duces Russici prope Chersonium octoque imbelles, in quibus infans puellula trimestris, Odessae telis igniferis necati sunt.

Die 25 Aprilis 2022
Antonius Blinken, Civitatum Foederatarum Secretarius Civitatis, Vladimirum Zelens'kyj convenit Kioviae, una cum Lloyd Austin, Civitatum Foederatarum Secretario Defensionis, qui se sperare dixit Russicas amissiones in Ucraina factas administrationem Russiae dehortaturas esse, ne talia facinora alibi repeterentur.

Die 26 Aprilis 2022
Antonius Guterres, Nationum Unitarum secretarius generalis, Vladimirum Putin Moscuae convenit, quocum de auxilio humanitario Mariupolim ferendo deque hominibus ex urbe oppugnata servandis locutus est.

Die 27 Aprilis 2022
Vladimirus Putin exteras civitates monuit, ut caverent, ne rebus, quae in Ucraina gererentur, se interponerent; si vero civitas aliquae sese interponere conata esset, eandem rapidissimum responsum "fulminis more" laturam esse. Gazprom subvectionem gasii naturalis in Poloniam et Bulgariam omisit.

Die 28 Aprilis 2022
Antonius Guterres Vladimirum Zelens'kyj Kioviae convenit profitens Consilium securitatis efficere non potuisse, ut bellum evitaretur aut conficeretur, eamque impotentiam esse causam magnae frustrationis et irae. Vladimirus Zelens'kyj affirmavit Antonio Guterres copiam fuisse, ut omnia scelera bellica, quae a Russia in Ucraina essent commissa, videret ac testaretur.

Die 29 Aprilis 2022
Rectio Ucrainae persecutionem decem militum Russicorum inchoavit, qui arguuntur scelera bellica Buchae commisisse, in quibus cives imbelles cruciatos, violatos, necatos esse constat.

Die 30 Aprilis 2022
Urbs Charcovia telis missilibus identidem quassata est, quamvis Vladimirus Zelens'kyj affirmavisset vires Ucrainicas in ea regione "belligerando aliquantum succedere".

Die 1 Maii 2022
Aeroplana militaria Russica paulisper per spatium aerium et Sueciae et Daniae volaverunt. Mariupoli viginti fere cives fabricam metallurgicam Asovstal reliquerunt.

Die 2 Maii 2022
Sergius Lavrov, rerum externarum Russiae minister, in percontatione televisifica interrogatus, quemadmodum Russia asseverare posset se pro "de-nazificanda" Ucraina pugnare, praesertim cum praeses Vladimirus Zelens'kyj ipse esset Iudaeus, aperte respondit "etiam Adolfum Hitler originem suam a Iudaeis traxisse; id omnino nihil significare". Quibus dictis Lavrov praesidem Ucrainae cum molitore Holocausti comparavit, id quod rectio Israelis indignissime tulit, renuntians ea dicta esse cum inexcusabilem flagitiosissimamque pronuntiationem tum terribilem errorem historicum.

Die 3 Maii 2022
Vladimirus Putin cum Emmanuele Macron diutissime per telephonum collocutus est, monens civitatibus occidentalibus, si pacem voluissent, desinendum esse arma in Ucrainam mittere. Russi impetum telorum missilium generis Onyx in aeroportum militarem Odessensem fecerunt, ubi etiam aeronavium receptacula, in quibus arma peregre illata deposita esse dicebantur, deleta sunt. Ministerium rerum externarum Russicae Foederationis ea, quae Sergio Lavrov antea dicere placuerant, iteravit et defendit, nempe originem praesidis Zelens'kyj sententiae Cremlinicae non repugnare, quominus Ucraina a "neonazistis" regeretur, insuper afferens rectionem Israelis "neonazistas" in Ucraina adiuvare.

Die 4 Maii 2022
Unio Europaea complures novorum consiliorum rationes, fortasse acerrimas omnium, quas hucusque imponebat, proposuit, inter alia plenam interdictionem petrolei ex Russia importandi et sanctiones in eos, qui scelera belli commisisse putantur. Ministerium agri culturae Ucrainae nuntiavit Russiam 400.000 tonnarum frumenti e regionibus occupatis asportanda curavisse, tertiam igitur partem copiae frumenti, quae in regionibus Chersoniensi, Zaporizhiensi, Donetskensi et Luganskensi seposita erat; si copia rei frumentariae deinceps esset imminuta, famem instaturam esse; urbem Mariupolim a mense Martio iam fame urgeri. Ministerium defensionis Russiae rettulit circiter 100 milites Russicos in quodam periculo Kaliningradi facto "simulasse" rochetas generis Iskander ad arma nuclearia portanda accommodatas "electronice mittere" necnon impetus, qui talem missionem sequi possent, prohibere.

Die 5 Maii 2022
Antonius Guterres, secretarius generalis Nationum Unitarum, dixit omnia esse experienda, ut homines, qui sese in fabricam metallurgicam Asovstal confugissent, "ex iis locis infernis" eriperentur. Vladimirus Putin vires suas tutum transitum hominibus daturas esse affirmavit, si propugnatores Ucrainici sese dedituri essent. Rectio Israelis nuntiavit praesidem Putin se telephonice de dictis antisemiticis a ministro Lavrov elocutis excusavisse.

Die 6 Maii 2022
Urgentibus causis Programma mundiale alimenti Nationum Unitarum expoposcit, ut portus in regione Odessensi rursus patefierent, ita ut cibaria, quae in Ucraina bello vexata proveniunt, libere in ceteras orbis terrarum partes evehi atque exportari possent ad instantem crisim famis coercendam.

Die 7 Maii 2022
Vladimirus Zelens'kyj dixit Russiam, si de pacis condicionibus agere voluisset, in ea loca se recipere debere, quae ante incursionem tenuisset. Aliquot diebus ante iam negaverat se ullas indutias, quae copiis Russicis permitterent in regionibus occupatis manere, esse accepturum.

Die 9 Maii 2022
Dum Moscuae Dies Victoriae in Foro Pulchro cum sollemni pompa militari celebratur, Vladimirus Putin orationem ad populum habuit, in qua vetera cum recentioribus coniunxit. Dixit enim patriae defensionem semper sanctam fuisse, cum fatum eius in discrimen venisset; nunc autem novam "rem poenae" in regione Donbas geri et "invasionem" in terras Russiae antiquitus proprias, addita Crimaea, palam praeparatam atque instructam esse; Kioviae comparationem armorum nuclearium significatam esse; consociationem OTAN in territoriis Russiae adiacentibus omnia ad infrastructuram militarem pertinentia sedulo providere coepisse; periculum crevisse in dies; hanc aggressionem a Russia ad agendum coacta praeveniendo repulsam esse; illos, qui Magno Patrio Bello nazismum profligavissent, singulare exemplum virtutis fortitudinisque in omne tempus Russis praebuisse; eos, qui nunc pugnarent, ea defendere, pro quibus eorum patres, avi, proavi pugnavissent.

Dixit praeses Franciae, Emmanuel Macron, Russiae ad dignitatem suam offendere non debere, "non ad tentationem, non ad humiliationem, non ad ultitionis spiritum nos dedamus, quia pacis viae iam paucae et depopulatae."

Die 10 Maii 2022
Emmanuel Macron, iterum praeses Franciae creatus, Olaum Scholz, cancellarium foederalem Germaniae, pridie Berolini convenerat, ubi in conventu diunariis edocendis de Ucraina in Unionem Europaeam accipienda locutus est, verens, ne essent complures anni, forsitan decennia, quoad Ucrainae liciturum esset sese ad Unionem Europaeam applicare. Dum Odessae fiunt impetus rochetarum generis Kinsal, relatum est milites Russicos tela in fabricam metallurgicam Asovstal conicere; adhuc centum fere imbelles cum aliquot defensoribus ibi perseverare.

Die 11 Maii 2022
Ferunt copias Ucrainicas nonnullos vicos rusticos ab urbe Charcovia ad septentriones et orientem solem vergentes a viribus Russicis recuperavisse easque retro ad fines compulisse.

Die 12 Maii 2022
Milites Russici instrumentis monitoriis deprehensi et excepti sunt, cum Ucrainos inermes peterent eosque a tergo necarent. Postquam Saulus Niinistö, praeses Finniae, et Sanna Marin, prima ministra Finniae, sententiam suam aperuerunt, ut Finnia Consociationi ex pacto Atlantico Septentrionali quam celerrime sese adiungeret, ministerium rerum externarum Russiae nuntiavit Foederationem Russicam coactum iri consilia voluntati Finnicae respondentia inire, ut crescens comminatio securitatis suae reprimeretur.

Die 14 Maii 2022
Copiae militares Ukrainae Charcoviam liberaverunt post proelium severum. Sed bellum summum in Ukraine lognum esse potest.

Die 16 Maii 2022
Factio socialis democratica rectionis Sueciae voluntatem ad OTAN cum Finlandia participandum confirmat.

Die 17 Maii 2022
Omnes homines Mariupolis sub dedictionem iit ad ultimum post proelium octoginta dies.

Die 18 Maii 2022
Antonius Guterres, secreatrius generalis Nationium Unitarum discrimen alimentorum mundiale parere dixit, si portus Odessae non liberatur et reconsturctus erit.

Die 19 Maii 2022
Miles Russicus in custodia datur ratione sceli bellici civiem necandi eius culpam confitetur apud primium iudicium de scelis bellcis in Ucraina.

Die 20 Maii 2022
Rectio Ucrainae Ergasterium atomicum Zaporizhiense electricitatem ad Russiam non offere posse dixit, quia tempus longum necesse est ad circuitum electricitatis mutandum, sicut tempus pontis inter Crimaeam et Paeninsula Tamanica fuit.

Die 21 Maii 2022
Collegium Russicum Gazprom subvectionem gazii naturalis in Finlandiam omisit, ratione stipendii sed etiam voluntatis Finlandiae OTAN participandi putatur.

Die 23 Maii 2022
Miles Russicus, Vadim Shishimarin, 21 annos natus, sententiam poenae perpetuae datur ratione scelii bellici qui civem 62 annos natum necavit.

Die 24 Maii 2022
Voris Bondarev, legatus diplomatiae Russicus suum officium abrogavit, modo bellum sanguinarium et absurdum pro populi Ucrainis Russicisque a Vladimiro Putin condamnandi.

Die 25 Maii 2022
Proelium ad Severodonetsk, urbs regionis Luganskensis magnum fit, dum via a Bakmut ad Severodonetsk fons progressus Ucrainae facta est.

Die 26 Maii 2022
Impetus bombarum in Charcovia fit, quod octo homines inter eos infantem necavit. 

Die 28 Maii 2022
Copiae militares Ucrainae ex Severodonetsk regressae esse potest, dum res peior pro Ucraina fit vis Russicae causa.

Die 29 Maii 2022
Vladimirus Zelens'kyj, praeces Ucrainae Charcoviam visit primum post Incursiom Russicam die 24 Februarii anno 2022, ad copias Ucrainae observandum.

Die 30 Maii 2022
Unio Europaea unianimis consensum de interdiction petroleum importandi decreavit..

Die 31 Maii 2022
Irina Venedictova, prosecutorix Ucrainae circa 15,00 actores scelorum bellicorum Russicos et actores propagandae esse dixit per investigendum.

Die 1 Iunii 2022
Rectio Russiae provisionem missilium eminus res proelii aggravandae causa facere dixit.

Die 3 Iunii 2022
Post centum dies ex initio Incursionis Russicae, Vladimirus Zelens'kyj copias militates Russiae unum quinta territoriorum Ucrainae sub regno mittere dixist.,

Die 4 Iunii 2022
Monasterium arboris historicum in Mykolaiv, oriente Severidonetsk incendium subiectum est, impetus bombarum copiarum Russiae causa.
 
Die 5 Iunii 2022
Impetus a missili a militaria Russicae fit in Kioviam, caput Ukrauknaine war/inae.

Die 7 Iunii 2022
Uniones Europaeae legatus invasionem et politicam Russiae discrimen alimenti mundiali, causa paupertatem et violationem securitatis cibariae facere aapud Conventus generals Nationum Unitarum accusavit.

Die 8 Iunii 2022
Iuris consultus et activista pro iuribus humanis Russici quales miles Russicos in Ucrainam irendum et pugnandum refugere dixient.

Die 9 Iunii 2022
Caput Ordinis mercaturae mundanae crisem alimemti ratione Incursionis Russicae aggravare dixit et monet. Ac in regione Donetskensi, rectio sub regimine Russico milites peregrinos Britannicos et Marocum poenam capitalem iudicat.

Die 11 Iunii 2022
Auxilator Vladimurii Zelens'kyj circa 200 milites Uper diem nacati ex bello publicat. Sed rectio Ucrainae negotium de indutiis cum Russia non facere dixit

Die 13 Iunii 2022
Apud CREA organizationem re publica vacante Finniae, Russia post incursionem anno 2022 ad hodie lucrum plus quam 90 billiones $ per negotium fomitum fossilium accquisit.

Die 14 Iunii 2022
Papa Franciscus I incursionem Russicam in Ucrainam provocata a OTAN esse posse dixit. quamquam impetum inhumanum a copis Russiae condemmavit.

Die 16 Iunii 2022
Emmanuel Macron praeses Franciae, Olaus Scholz primus minister Germaniae et Marius Draghi primus minister Italiae in Kioviam visiterunt et cum Vladimiro Zelens'kyj colliquium ad solidaritatem et integrationem Europaeam confirmandum facerunt. 

Die 18 Iunii 2022
Vladimirus Putin, praeses Russiae apud Conferentiam Internationalem Oeconomiae in Petropoli poenas oeconomicas a civitatibus occidentalibus et Unione Europaeae "dementiam et stupiditatem" dixit et condemnat.

Die 20 Iunii 2022
Rectio Ucrainae musicam Russicam creatam vel performatam a hominibus Russicis post anno 1991 perfomandum publice ac libros e Russia importandum interdit. Eodem die ferriviae metropolitanae atrium vehiculorum detrimentum maius passum est.

Die 21 Iunii 2022
Rectio Russiae rem "severem" parere causa interdictionis vecturae ferriviae ad Kaliningradum a Lituania dixit.

Die 24 Iunii 2022
Rectio Ucrainae militae e Ucrainae regredere ex Severodonetsk, urbe regionis Luganskensis ordinat.

Die 27 Iunii 2022
Conventus Grecis Septem in Germania fuit et civitates occidentales solidaritatem cum Ucraina ad finem belli confirmaverunt.

Die 28 Iunii 2022
Impetus missilorum fit in regionem Lysychansk et plus quam 21 homines cives neacti sunt.

Die 29 Iunii 2022
Societas televisionis Ucrainae imaginem impetus missilorum ad emporium in Kremenchuk regionis Poltavensis a copiis Russicae publicavit, ut testimonium sceli bellici. 

Die 30 Iunii 2022
Copiae Russicae ex insula serpantis vel Zmiinyi in Pontu Euxinu regessae sunt.

Die 2 Iulii 2022
Officialis Ucrainae copiam Russicae impetum missilorum in Odessa dare dixit, a quo 21 homines cives impubesque necati sunt.

Die 3 Iulii 2022
Auctoritas Turciae navem frumentum e Berdynask Ucrainae transferendi cum vexillo Russiae in custodia davit.

Die 4 Iulii 2022
Copiae Ucrainae ubrem Lysychansk regionis Lugenskensis sub regnum copiarum Russicarum ire admisit.

Die 7 Iulii 2022
Iryna Venediktova, prosectorix generalis Ucrainae plus quam 21.000 actores sceli bellici investigendi esse puvlicat.

Die 11 Iulii 2022
Diamesolabeta Ucrainae Oleh Kotenko circa 7,200 milites morti esse ratione belli dixit.

Die 12 Iulii 2022
Rectio Ucrainae matrimonium hominum eiusdem sexus legale admittere in bello potest.

Die 14 Iulii 2022
Impetus missilis a copis Russicis in Vinnicia fit, a quo p;us quam 23 homines necatu sunt.

Die 16 Iulii 2022
Post inspectionem copiarum Russicarum ministro defensionis Russicae, Sergius Šoigu, Ministerium Defensionis Foederationis Russicae impetus in Ucrainam augendos declaravit.

Die 19 Iulii 2022
Vladimirus Putin in Teheranum caput Iraniae iit et Ali Khamenei praeses Iraniae et Recep Tayyip Erdoğan praeses Turciae visitat, ad conferentiam diplomaticam participandum.

Die 21 Iulii 2022
Sergius Lavrov, monister rerum externarum Russiae, obiectum proelii enpandere, non solum in territoria orientali dixit.

Die 23 Iulii 2022
Impetus explosionis bombarum in portu Odessa fit, quales horas post tempus ubi consensus de commercio frumenti in pace decreatur.

Die 26 Iulii 2022
Gazprom Russiae oblatum gasi naturali pro Unione Europaea per via Nord Stream plus limitare decernat.

Die 28 Iulii 2022
Copiae Russicae urbem in regione Kioviensis impetum missili dat, a quo quinque homines necati sunt.

Die 30 Iulii 2022
Rectio Ucrainae investigationem Nationum Unitae et Motus internationalis Crucis Rubrae et Lunae Rubrae de bello captis in carcero sub copias militarias Russicas postulat.

Die 1 Augusti 2022
Navis Ucrainae commercii frumenti ex Odessa iit sub consensu cum Russia, primum post inclusionem Russica anno 2022.

Die 3 Augusti 2022
Raphael Grossi, praeses IAEA Ergasterium atomicum Zaporizhiense extra regnum ab impetu Russiae dixit.

Die 6 Augusti 2022
Raphael Grossi, praeses IAEA impetus militaris ad Ergasterium atomicum Zaporizhiense calamitatem realiem et seriam facare posse dixit.

Die 11 Augusti 2022
Nationes Unitae impetum militarem ad Ergasterium atomicum Zaporizhiense condamnant et item civitates G7. Postulatur ut res reveniat in manus Ucrainorum.

Die 16 Augusti 2022
Copiae militares Ucrainae castra Russica in Crimaea destruunt, quod a rectione Russica reprehenditur.

Die 19 Augusti 2022
Rectio Russiae postulationem Nationum Unitarum de armis a territorio apud Ergasterium atomicum Zaporizhiense removendis reiecit.

Die 24 Augusti 2022
Curator supremus Nationum Unitarum iuribus humanis tuendis persecutionem bello captorum Ucrainorum a copiis Russiae monet.

Die 27 Augusti 2022 
In Russia gasium naturale gasium superfluum incenditur, quod civitates Europae negotiationum gasii ex Russia interdicunt.

Die 29 Augusti 2022 
Procuratio energiae atomicae internationalis ad Ergasterium atomicum Zaporizhiense legatos misit ad securitatem ergasterii protegendam.

Die 4 Septembris 2022
Vladimirus Zelenks'kyj politicam energiae Russicam condemavit, et dixit Russiam vitam normalem in Europa impedire velle.

Die 7 Septembris 2022
Vladimirus Zelensk'kyj propositionem Procurationis energiae atomicae internationalis valde aestimat de zona dearmata in Ergasterio atomico Zaporizhiense creanda. Americani  Coream Septemtrionalem arma  Russiae oblaturam esse dixit.

Die 11 Septembris 2022
Milites Ucrainae gloriosi Regionem Charchiviensem recapiunt.

Die 14 Septembris 2022
Xi Jinping ad Uzbeciam iit et cum Vladimiro Putin dictatore colloquium de bello Ucrainae et auxilio reciproce ferendo habet.

Die 16 Septembris 2022
In Izyum regionis Charcoviensis, sepulcretum ex homicidio magno inventum est.

Die 21 Septembris 2022
Civitates occidentales apud Conventum generalem Nationum Unitae politicam Russicam condemnerunt quae annexationem Ucrainae per referendum facare conatur.

Die 23 Septembris 2022
Rectio Civitatium Foederatarum metum Russicum a Vladimiro Putin ad usum armae nucleariarum indicandum magnopore putat.

Die 25 Septembris 2022
Centi homines Russici in custoria dantur a rectione Russica, ratione refugii conscriptionis pro proelio in Ucraina. Ac manifestationes contra bellum fiunt.

Die 30 Septembris 2022
Rectio Russicae annexationem regionis Donetskensi, Lugastensi regio Zaporizhiensis et Charoria decernere publicat.

Die 2 Octobris 2022
Copiae Russicae militem ex regionis Donetskensis urbe Lyman, ubi sedes militaris Russica fuit, regressae est.

Die 8 Octobris 2022
Pons magnus inter Crimaeam et Russiam ab impetus bombarum destructus est. Hic pons post annexationem Crimaea anno 2014 constructa est. 

Die 10 Octobris 2022
Impetus bombarum in Kioviam fit qui Vladimirus Putin indignationem contra impetum ad Pontem mangum Crimaeae dixit. Nationes Unitae et Civitates Foederatae Americae hic impetum magnum condemnaverunt.

Die 17 Octobris 2022
Civitates Foederatae Impetum Russicum bombarum in Kioviam a teleplanis militaribus ex Irania condemavit, quod violationem resolutionis Nationum Unitae esse dixit. 

Die 18 Octobris 2022
Aëroplanum Russicum detructum est quod 13 homines necavit.

Die 30 Octobris 2022
Rectio Russiae abrogationem commercii frumenti per Pontum Euxinum declaravit, ratione fidei militae Ucrainae agressionis, quod discrimen alimentarium facere potest.

Die 9 Novembris 2022
Miles Russiae ex Chersonio regione Chersonensis recesserunt.

Die 16 Novembris 2022
Impetus missili in Prezewodow urbs Poloniae fit, quod duo homines mortui sunt. Post investigationem cum OTAN, hoc missile ex Ucraina missum inventum est.

Die 6 Decembris 2022
Vladimirus Zelens'kyj regionem Donetskensem visivit ad milites videndum.

Die 21 Decembris 2022
Vladimirus Zelens'kyj Vasingtoniam in Civitatibus Foederatis visit et cum  Iosepho Biden colloquium participat.

Die 25 Ianuarii 2023
Olaus Scholz primus minister Germaniae Leopard 2 autocurros armatos ad Ucrainam mittere decrevit.

Die 20 Februarii 2023
Iosephus Biden Kioviam visit primum post incursionem in Ucrainam anno 2022.

Die 24 Febrarii 2023
Conventus generalis Nationum Unitae resolutionem decralavit quae Russiam condemat, ante annivarsarium incursionis.

Die 17 Martii 2023
Iudicium Criminale Internationale publice Vladimirum Putin in custodia dari postulat ratione scellorum bellicorum.

Die 21 Martii 2023
Fumio Kishida, primus minister Iaponiae Kioviam visitat et cum Vladimiro Zelens'kyj colloquitur. 

Die 1 Aprilis 2023
Russia praeses Consilii securitatis contra voluntate irae rectionis Ucrainae electa est.

Die 3 Maii 2023
Cremlinus Moscuae a teleplano impetum subiuctus est, quod Vladimirus Zelens'kyj relatione rectionis Ucrainae negat.

Die 14 Maii 2023
Vladimirus Zelens'kyj Civitatem Vaticanam visit et cum papa Francisco locuitus est.

Die 20 Maii 2023
Vladimirus Zelens'kyj Hiroshima visit ad Fumio Kishida colloquendum et conventum Grecem 7 participandum.

Die 21 Maii 2023
Vladiminus Zelens's kyj pro victimis bombae atomicae apud Viridarium Memoriae Pacis Hiroshimae oravit.

Die 22 Maii 2023
Grex Wagner, miles mercennarius Russicus, Bachmutum sub regimen militaris Russicum futurum esse adhuc 1 Iunii 2023 dixit.

Die 1 Iunii 2023
Tres mulieres, inter quas puella, Kioviae necati sunt ab impetu missilis a militibus Russicis nocte emissi. 

Die 6 Iunii 2023
Moles Kakhovkae fluminis Danapris pres Ergasterium atomicum Zaporizhia ab impetu destructa est, quod inundatio parit.

 Diebus 23-24 Iunii 2023
Grex Wagner mercennariorum, duce Eugenio Prigožin, praesidium urbis Rostoviae ad Tanaim cepit, ducibus exercitus Russici aut expulsis aut persuasis, expeditionemque Moscuam versus statim suscepit. Vladimirus Putin poena traditoribus comminatus est. Alexander Lukašenko, Rutheniae Albae praeses Vladimirique Putin socius, se pactum inter copiam mercennariam regimenque Russicum composuisse nuntiavit.

Die 17 Iulii 2023
Pons magnus inter Crimaeam et Russiam impetum subiectus est, quod duo homines necati sunt.

Die 23 Iulii 2023
Cathedralis Transfigurationis in Odessa, quae patrimonium totius mundi, ab impetu missile Russico destructa est. UNESCO hoc condemnat.

Die 5 Septembris 2023
Gim Jeong-eun, dux Coreae Septentrionalis Russiam ire publicat ad Vladimirum Putin visitandum et armas pro bello in Ucraina dandum.

Die 13 Septembris 2023
Gim Jeong-eun, dux Codeae Septentrionalis et Vladimirus Putin colloquium agunt apud cosmodromum Vostochny regionis Amurensis.

Die 18 Septembris 2023
Rectio Ucrainae Poloniam, Slovaciam et Ungariam apud Ordinem mercaturae mundanae accusat, ad interdictiones mercatus frumentorum ex Ucraina abrogandum.

Die 19 Septembris 2023
Vladimirus Zelens'kyj sedem Consociationis Nationum Novi Eboraci visit et orationem dedit, ut malum Russicum non fideri potest. 

Die 21 Septembris 2023
Poloniae rectio non plus armas ad Ukrainam dare decrevit.

Notae

Bibliographia 
Abbruzzese, Jason. 2022. "Putin says he is fighting a resurgence of Nazism. That's not true". NBC News, 24 Februarii 2022. Textus interretialis.

 Res publica popularis Donetskensis

Res militares
Russia
Ucraina
2022